CELEX: C2006/326/136
Language: el
Date: 2006-12-30 00:00:00
Title: Υπόθεση T-309/06: Προσφυγή της 14ης Νοεμβρίου 2006 — Budějovický Budvar κατά ΓΕΕΑ — Anheuser-Busch (BUD)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/64
            
         Προσφυγή της 14ης Νοεμβρίου 2006 — Budějovický Budvar κατά ΓΕΕΑ — Anheuser-Busch (BUD)
   (Υπόθεση T-309/06)
   (2006/C 326/136)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Budějovický Budvar, národní podnik (České Budějovice, Τσεχική Δημοκρατία) (εκπρόσωπος: F. Fajgenbaum, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Anheuser-Busch, Inc.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 305/2005-2, η οποία εκδόθηκε την 1η Σεπτεμβρίου 2006 από το δεύτερο τμήμα προσφυγών του ΓΕΕΑ·
            
         
               —
            
            
               να απορρίψει την αίτηση καταχωρίσεως του λεκτικού σήματος «BUD» υπ' αριθ. 24 711 για τον προσδιορισμό προϊόντων της κλάσης 32·
            
         
               —
            
            
               να διαβιβάσει την εκδοθησομένη από το Πρωτοδικείο των Ευρωπαϊκών Κοινοτήτων απόφαση στο ΓΕΕΑ·
            
         
               —
            
            
               να καταδικάσει την εταιρία Anheuser-Busch στο σύνολο των δικαστικών εξόδων.
            
         Ισχυρισμοί και κύρια επιχειρήματα
   
      Αιτών των καταχώριση κοινοτικού σήματος: Anheuser-Busch, Inc.
   
      Κοινοτικό σήμα προς καταχώριση: Λεκτικό σήμα «BUD» για προϊόντα που υπάγονται στην κλάση 32 — αίτηση υπ' αριθ. 24 711
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Δικαίωμα στην προστατευόμενη ονομασία προελεύσεως «BUD» για τον προσδιορισμό της μπίρας
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 62, παράγραφος 1, του κανονισμού 40/94 (1) καθώς και του άρθρου 20 του εκτελεστικού κανονισμού 2868/95 (2), καθόσον το τμήμα προσφυγών είναι αναρμόδιο να αποφανθεί επί του κύρους της ονομασίας προελεύσεως την οποία επικαλέσθηκε η προσφεύγουσα στο πλαίσιο της ανακοπής της. Η προσφεύγουσα ισχυρίζεται, επίσης, ότι το σημείο «BUD» συνιστά προστατευόμενη ονομασία προελεύσεως στη Γαλλία καθώς και στην Αυστρία. Επιπλέον, η προσφεύγουσα επικαλείται την εσφαλμένη εφαρμογή του άρθρου 8, παράγραφος 4, του κανονισμού 40/94, καθόσον, κατά τη γνώμη της, η ονομασία προελεύσεως «BUD» συνιστά όντως σημείο χρησιμοποιούμενο στις συναλλαγές.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995, L 303, σ. 1).